en en en en en de en en en en en su de fi es ru id en en en en en en en en en en en en en en en en en de nl en af en af af en af af nl af en af nl en af af nl en en en en en af en en en en en en en en fr en en en en en en en en en ru de en en
dieguru.co.za - Varsity Cup - Varsity Cup
To receive news about DieGuru, consider subscribing to our Newsletter.
That article available in the standard RSS format for publication on your website:
Gisteraand se Varsitybeker-eindstryd op die Tuks-rugbystadion was ’n uitstekende vertoonvenster van studenterugby.
Dit was 'n herontmoeting van twee spanne wat geskiedenis gemaak het in 2008 toe hulle die allereerste Varsitybeker-wedstryd op 28 Februarie op die Danie Craven-stadion in Stellenbosch gespeel het. Maties en Tukkies het toe gelykop met 31-31 gespeel. In 2012 het 'n onverskrokke Tukkie-span, met tuisveldvoordeel, met 'n Matie-span afgereken wat nooit hierdie seisoen geklop is nie.
Die verskil in die telling van 29-21 was die gevolg van Tuks se los-trio wat die wa deur die drif getrek het. Maties was wel sterker in die vaste fasette.
Tukkies! Het julle nie agtergekom daardie hoë skoppe van julle werk nie? Dit het omgekeerde balbesit vir Maties beteken en as hulle eers daardie bal het, het hulle gehárdloop. En kom die Rooirissie deel gou-gou nog 'n gedagte met haar lesers – Tukkies het soos verlore skape in die lynstane gehardloop en Maties het geskrum vir die dood.
Die Rissie het ongelukkig haar ore uitgeleen aan sommige ghoeroes wat kommentaar oor Rasta Rashivenga se vermoë as skeidsregter gemaak het. Hy het blykbaar nie ’n goeie reputasie in die rugbybedryf nie. Die Rissie dink egter hy het homself goed van sy taak gekwyt.
Jerome Pretorius, senter van die wit-truie, het in die vierde minuut van die wedstryd, die eerste drie aangeteken. Wesley Dunlop, Tuks se sleutelspeler, kon nie met die eerste doelskop slaag nie, maar het daarna met drie skoppe geslaag. Een van die plaasvervangers Basil Short het kort daarna ook ’n drie gedruk.
Maties het hard teruggeveg met André Smith wat kort na Dunlop oor die wit-doellyn gebars het. Smith het 'n reeks goeie skoppe nagejaag en toe oorgeval. Kort voor rustyd het Hugo Kloppers in die linkerkantse hoek gedruk. Die drie het vir ’n halftyd-telling van 13-13 gesorg.
Die Pretorianers se Lohan Jacobs gevolg deur Franco Mostert het albei drieë in die tweede helfte gedruk. Die Rissie se gunsteling Varsitybeker-speler, Clayton Blommetjies, wat ook as die reeks se algehele player that rocks  aangewys is, het indrukwekkende duikslae op die besoekers uitgeoefen.
Rasta het nie gedink 80 minute se spel was genoeg nie, en het die spanne twee minute langer laat speel net sodat Maties se Hein van der Merwe sy bydrae kon lewer om die puntegaping te verklein.
Chean Roux, afrigter van die Wynlanders, vir jou wil ek net een ding sê – al het dit gelyk of jy jou tweerigtingkommunikasiemodel se antenna gaan afkou, die beker is volgende jaar weer op die spel.
En so kom alle goeie dinge tot ’n einde.
Die Rissie het haar tyd langs die veld en voor die kassie vreeslik geniet en is hartseer om dié fantastiese samekoms van studente vaarwel toe te wens – darem net tot 2013!
Creation date : 06/03/2012 @ 18:13
Last update : 10/04/2012 @ 18:07
Category : Varsity Cup
Page read 2745 times
All contents Articles Links Blog
Moderation terms & conditions
¤ Moderation terms & conditions
Web Toolbar by Wibiya
Die Guru - Rugby
Document generated in 0.02 second